Sústavu súdov tvoria Najvyšší súd Slovenskej republiky a ostatné súdy. Najvyšší súd koná a rozhoduje a) o riadnych opravných prostriedkoch proti rozhodnutiam krajských súdov a Špecializovaného trestného súdu, ak tak ustanovujú predpisy o konaní pred súdmi, b) o mimoriadnych opravných prostriedkoch proti rozhodnutiam okresných súdov, krajských súdov, Špecializovaného trestného súdu a najvyššieho súdu, ak tak ustanovujú predpisy o konaní pred súdmi, c) spory o vecnej príslušnosti medzi súdmi a orgánmi verejnej správy, d) o odňatí a prikázaní veci inému ako príslušnému súdu, ak tak ustanovuje predpis o konaní pred súdmi, e) v iných veciach, ak to zákon alebo medzinárodná zmluva ustanovuje.
§ 377 zákona č. 301/2005 Z. z. (Trestný poriadok).
vrcholný súdny orgán v sústave [[Term:súd|súdov]], úlohou ktorého je v zákonom stanovenom rozsahu rozhodovať o riadnych a mimoriadnych [[Term:opravný prostriedok|opravných prostriedkoch]] proti [[Term:rozhodnutie|rozhodnutiam]] okresných súdov, krajských súdov a proti rozhodnutiam [[Term:Špecializovaný trestný súd|Špecializovaného trestného súdu]], ako rozhodovať v ďalších zákonom stanovených veciach, napr. o odňatí a prikázaní veci inému ako príslušnému súdu, pričom Najvyšší súd Slovenskej republiky dbá o jednotný výklad a jednotné používanie zákonov a iných všeobecne záväzných právnych predpisov vlastnou rozhodovacou činnosťou a tým, že prijíma stanoviská k zjednocovaniu výkladu zákonov a iných všeobecne záväzných právnych predpisov
PODĽA: § 8 zákona č. 757/2004 Z. z. o súdoch.